བོད་རྗེ་གཉིས་པ་མུ་ཁྲི་བཙན་པོ་ནི། ཡབ་གཉའ་ཁྲི་བཙན་པོ་དང་ཡུམ་གནམ་མུག་མུག་གམ་མུ་ཙོ་བཟའ་གཉིས་ཀྱི་སྲས་སུ་ཡུམ་བུ་བླ་སྒང་དུ་འཁྲུངས། བོན་གྱི་ལོ་རྒྱུས་ལས། བཙན་པོ་འདིས་ས་སྨན་ཏིངཏིང་ངམ་ས་དིང་མ་ཁབ་ཏུ་བཞེས། སྐུ་བོན་ཅོའུ་ལན་ཚས་མཛད། གསས་མཁར་ཁོ་མ་ནེའུ་ཆུང་བཞེངས། ཞང་ཞུང་ནས་མཁས་པ་ཆེན་པོ་གཤེན་ནམ་མཁའ་སྣང་བ་གདོག་ཅན་ལ་སོགས་པ་བརྒྱ་རྩ་བརྒྱད་གདན་དྲངས། བོད་དུ་བོན་གྱིི་རྟེན་གཞི་ཆེན་པོ་བཞི་བཅུ་རྩ་ལྔ་བཙུགས། བོན་གྱི་གསུང་རབ་མདོ་འབུམ་རྒྱུད་མཛོད་སོགས་པོ་ཏི་མང་པོ་བསྒྱུར། ཞེས་དང༌། བོན་ཆོས་ལུང་གི་སྙིང་པོ་ལས། དག་པ་ལྷ་ཡི་ཡི་གེ་སྟག་གཟིག་སྤུངས་ཡིག་ཏུ་བསྒྱུར། སྟག་གཟིག་སྤུངས་ཡིག་ཞང་ཞུང་ཡིག་རྒན་དུ་བསྒྱུར། ཡིག་རྒན་སྨར་སྦྲག་ཏུ་བསྒྱུརད། དེ་སྨར་ཆེ་ཆུང་དུ་བསྒྱུར། སྨར་ཆེ་དབུ་ཆེན་ནམ་གཟབ་ཏུ་བསྒྱུར། ཡིག་སྣ་འབྲུ་མ་ལས་བརྩམས་སོ། །ཞེས་གསུངས་སོ། །སྐུ་ཕུང་མེ་ལ་བསྲེགས་པའི་དུ་བ་མཁའ་ལ་ཡལ་བས་བང་ས་ོགནམ་ལ་བཏབ་པར་གྲག